Diari Oficial de la Generalitat Valenciana


Sumari del DOGV 9380, del 11-07-2022 (2022/6467)

RESOLUCIÓ de 5 de juliol de 2022, de la Gerència de la Societat Valenciana de Gestió Integral dels Serveis d'Emergències, per la qual s'acorda donar publicitat a les bases que regulen la borsa urgent d'ocupació temporal.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6467


Data del document
:   05-07-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 5 de juliol de 2022, de la Gerència de la Societat Valenciana de Gestió Integral dels Serveis d'Emergències, per la qual s'acorda donar publicitat a les bases que regulen la borsa urgent d'ocupació temporal. [2022/6467]  
El VI Acord de la Comissió de Diàleg Social del Sector Públic Instrumental de la Generalitat sobre l'aplicació a la constitució i funcionament de les borses d'ocupació temporal (Resolució de 27 d'abril de 2022, de la Conselleria d'Hisenda i Model Econòmic, publicada en el Diari Oficial de la Generalitat Valenciana el 02.05.2022) estableix els criteris d'actuació comuns en els processos selectius d'aplicació als ens del sector públic instrumental. En el marc d'aquesta normativa, donades les necessitats presents i immediates, per raons d'urgència, i prèvia negociació amb els representants dels treballadors, respectant les disposicions legals i la normativa aplicable en el Sector Públic Instrumental (SPI) de la GVA, es dona publicitat al procés selectiu per a la creació amb caràcter urgent de la borsa d'ocupació temporal per als llocs que es descriuen a continuació.  
  
  
1. Normes generals  
1.1. L'objecte de la present convocatòria és regular el procés selectiu per a la constitució de la borsa de treball urgent per a diferents llocs (aquests es detallen en l'annex I). Es tracta d'un procés selectiu pel procediment de concurs.  
1.2. Les discrepàncies, reclamacions i dubtes que sorgeixen de l'aplicació i de la interpretació d'aquestes bases es tractaran en la Comissió de Seguiment formada per la representació legal de la plantilla i de la Societat Valenciana de Gestió Integral dels Serveis d'Emergències, d'ara endavant SGISE, amb competències suficients per a dirimir els diferents casos.  
1.3. La present convocatòria tindrà en compte el principi d'igualtat de tracte entre homes i dones pel que fa a l'accés a l'ocupació, d'acord amb l'article 14 de la Constitució Espanyola, la Llei orgànica 3/2007, de 22 de març, per a la igualtat efectiva de dones i homes.  
  
1.4. El sistema de selecció respectarà els principis d'igualtat, publicitat, mèrit, capacitat i lliure concurrència de les persones candidates de conformitat amb l'article 51 de la Llei de Funció Pública Valenciana, així com els principis de celeritat i eficàcia, i garantirà, en tot moment, la transparència del procés de selecció.  
1.5. La borsa d'ocupació temporal resultant es constituirà de conformitat amb els principis d'especialització i territorialitat, per grup i/o categoria professional. En tot cas, els/les aspirants a la borsa hauran de reunir els requisits generals de titulació i les altres condicions exigides per a participar en les proves selectives d'accés al corresponent grup professional del lloc a cobrir.  
1.6. El nomenament suposarà la subscripció d'un contracte laboral que s'efectuarà, d'acord amb les modalitats contractuals i amb les limitacions temporals establides en l'Estatut dels Treballadors o legislació de desenvolupament en el marc de la relació laboral que unisca a cada persona treballadora amb la SGISE.  
1.7. La borsa resultant també inclourà les millores d'ocupació (mobilitat funcional per a la realització de funcions superiors amb caràcter temporal del personal fix) dels llocs objecte de la present convocatòria, i serà necessari que el personal interessat forme part de la borsa d'ocupació temporal i complisca amb tots els requisits exigits per al lloc. D'acord amb el que s'estableix en el punt 5 de l'acord tercer de la Resolució de 31 de juliol de 2018, pel qual es dicten instruccions i es disposa la publicació del III Acord de la Comissió de Diàleg Social del Sector Públic Instrumental de la Generalitat relatiu a criteris generals d'aplicació a la constitució i funcionaments de les borses d'ocupació temporal, els llocs necessaris a cobrir s'oferiran prioritàriament al personal fix de la SGISE. Les persones que es troben en aquesta situació i que reunisquen els requisits exigits al lloc, formaran part d'una borsa d'ocupació temporal diferenciada d'aquells aspirants que no mantinguen relació laboral amb la SGISE. L'acompliment d'aquestes funcions no podrà suposar consolidació de grup o retribucions.  
  
1.8. A l'efecte d'aclarir l'accés als llocs a cobrir, es considera personal fix a aquelles persones amb contracte indefinit que no es troben amb una resolució judicial que els atorgue un altre caràcter.  
  
2. Requisits  
2.1. Els qui desitgen participar en el procés selectiu per a la constitució de les borses corresponents hauran de posseir, en el dia de la finalització del termini de presentació de sol·licituds i mantindre fins al moment de formalització del contracte de treball, els següents requisits:  
  
2.1.1 Nacionalitat: tindre la nacionalitat espanyola o d'un estat membre de la Unió Europea, o estrangers amb residència legal a Espanya. Podrà, no obstant això, també presentar candidatura qualsevol persona que no es trobe en les situacions esmentades de nacionalitat i/o residència, que en cas de contractació haurà d'obtindre de manera obligatòria la residència legal a Espanya.  
2.1.2 Tindre capacitat per contractar la prestació del seu treball, d'acord amb el que es preveu en l'article 7 de l'Estatut dels Treballadors.  
2.1.3 Edat: tindre 18 anys i no haver arribat a l'edat màxima legal de jubilació.  
2.1.4 No incórrer en causa de cap incompatibilitat que li impedisca l'acompliment de funcions en règim general amb una entitat pública.  
2.1.5 Posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques. La condició de diversitat funcional, si escau, s'acreditarà amb el certificat oficial corresponent.  
2.1.6 Habilitació: no trobar-se inhabilitat/ada per sentència ferma o a conseqüència d'haver sigut acomiadat/ada disciplinàriament de manera procedent, per a exercir funcions similars a les pròpies de la categoria professional a la qual es pretén accedir. En cas de tractar-se de persones nacionals d'altres estats, no trobar-se inhabilitat/ada o en situació equivalent ni haver sigut sotmés a sanció disciplinària o equivalent que impedisca, en els mateixos termes en el seu Estat, l'accés a l'ocupació pública.  
2.1.7 Estar en possessió de la titulació exigida d'acord amb el perfil del lloc especificat en l'Annex I que corresponga amb la candidatura presentada, o equivalent; caldrà acreditar l'homologació en cas de titulació obtinguda a l'estranger.  
Els anteriors requisits hauran de reunir-se amb referència a l'últim dia del termini de presentació de sol·licituds i mantindre's durant tot el temps de permanència en la borsa; serà nul·la la contractació d'alguna persona de la borsa que estiga incursa en causes d'incapacitat segons la normativa vigent.  
2.2. Les persones amb diversitat funcional seran admeses en igualtat de condicions amb els altres aspirants, sense que s'establisquen exclusions per limitacions psíquiques o físiques, excepte en els casos en què siguen incompatibles amb l'acompliment de les tasques o funcions corresponents. Per a aquestes persones, quan prèviament ho hagen sol·licitat en la instància, la comissió de seguiment adaptarà, en la mesura del possible, el temps i mitjans de realització dels exercicis de manera que gaudisquen d'igualtat de condicions.  
2.3. Aquells requisits exigits per al lloc únicament podran ser validats com a requisits, mai com a mèrits que puntuen en la fase de concurs d'accés a la borsa.  
  
3. Presentació de sol·licituds  
3.1. La presentació de sol·licituds i inscripció es realitzarà per mitjans telemàtics, atesa la capacitat tècnica i el perfil professional per a l'accés i disponibilitat dels mitjans electrònics del col·lectiu al qual es dirigeix. Els qui desitgen participar en aquest procés selectiu hauran de realitzar la inscripció a través de la pàgina web de la SGISE, en l'apartat corresponent https://bolsa.sgise.es en el termini de 5 dies hàbils a comptar a partir de l'endemà de la publicació de la convocatòria en el Diari Oficial de la Generalitat Valenciana, aportant la documentació requerida pels mitjans electrònics que es posen a disposició.  
  
3.2. En el procés de la inscripció electrònica haurà de presentar-se la següent documentació, amb caràcter obligatori:  
a) Curriculum vitae detallat i degudament justificat, on s'acredite la seua trajectòria, experiència professional, així com els títols, idiomes, cursos i diplomes obtinguts que es valoraran, si escau, en la fase de concurs.  
b) DNI/passaport/NIE/document d'identitat corresponent.  
c) Còpia de la titulació exigida.  
d) Certificat que acredite, si escau, algun tipus de diversitat funcional.  
e) Documentació acreditativa, si escau, de condició de víctima de violència de gènere o víctima de terrorisme.  
f) Justificant d'haver procedit al pagament de l'import corresponent de participació establit en l'apartat 4.  
g) Declaració jurada respecte del compliment de no haver sigut inhabilitat o inhabilitada per sentència ferma o a conseqüència d'haver sigut acomiadat/ada disciplinàriament de manera procedent, per a exercir funcions similars a les pròpies de la categoria professional a la qual es pretén accedir. En cas de tractar-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca, en els mateixos termes en el seu Estat, l'accés a l'ocupació pública. Aquesta declaració serà efectuada directament durant el procés d'inscripció pel web.  
h) Declaració responsable, que serà efectuada directament en el procés d'inscripció electrònica, en què es faça constar:  
- la seua confirmació que compleix els requisits indispensables exigits.  
- el seu reconeixement de l'autenticitat de la documentació que adjunta a la mateixa i de la informació que apareix en el seu currículum.  
- la seua acceptació expressa de tot el que s'estableix en les bases reguladores d'aquesta convocatòria.  
- la seua autorització a la SGISE i, si escau, per al tractament automatitzat de les seues dades.  
- la seua autorització a la SGISE per a la publicació, en la pàgina web d'aquesta, dels resultats obtinguts en el procés de selecció. La no presentació de la citada documentació suposarà l'exclusió directa de la persona inscrita.  
3.3. El control de validesa de la documentació que es presente podrà determinar l'exclusió del procés de les persones que no complisquen algun dels requisits, sense perjudici que la SGISE puga requerir en qualsevol moment a les persones aspirants que aporten els documents originals per al seu acarament, fins i tot una vegada conclòs el procés selectiu, i eliminar a la persona aspirant o rescindir la relació laboral si s'observara alguna irregularitat. En cas de no presentar-se alguna documentació de la manera establida, la persona que no complisca amb aquest requeriment no serà contractada i suposarà la seua exclusió directa de la borsa.  
3.4. La consignació de dades falses en la sol·licitud d'aquesta convocatòria, o la falsedat en la documentació aportada, comportarà l'expulsió automàtica de la convocatòria i/o borsa de treball, en el seu cas, sense perjudici de les mesures legals que corresponga adoptar.  
3.5. El domicili, correu electrònic i telèfons de contacte que s'indiquen en la inscripció es consideraran com els únics vàlids a l'efecte de notificacions i per a la crida en la contractació, i són responsabilitat exclusiva del sol·licitant tant els errors en la consignació de les mencionades dades, com el no comunicar per escrit a aquesta entitat qualsevol canvi de domicili, correu electrònic i/o telèfon de contacte. Correspon als/a les aspirants parar la deguda atenció a la publicació de les llistes, així com a la informació dels terminis i als requeriments que la SGISE poguera fer-los amb caràcter general, que es realitzaran sempre i únicament en el portal d'ocupació https://bolsa.sgise.es. Els possibles requeriments personals es realitzaran a través del telèfon en primera instància, en segona via correu electrònic, i és també responsabilitat dels/de les aspirants parar la deguda atenció a aquestes comunicacions.  
  
3.6. Els errors de fet, materials o aritmètics que pogueren advertir-se en la sol·licitud podran esmenar-se fins a la finalització del període de presentació de sol·licituds, d'ofici o a petició de l'interessat/ada.  
  
3.7. Totes les publicacions que es realitzen en relació amb aquest procés es faran garantint la protecció de les dades personals.  
  
  
4. Pagament de participació  
4.1. Per a la correcta inscripció cal haver procedit al pagament establit i aprovat pels òrgans de govern de l'entitat.  
4.2. El preu establit és de 5 euros per a la participació en el procés selectiu de les borses urgents. Aquest pagament es realitzarà mitjançant transferència al compte de la SGISE en el banc Santander amb les següents dades de transferència: IBAN: ES9723778844209010053631. En «Concepte» de la transferència, la persona aspirant haurà de consignar el seu nom i cognoms, número d'identitat i el text «Pagament inscripció borses urgents - nom del lloc». En cap cas, aquest pagament de participació eximirà del tràmit de registre electrònic de la sol·licitud en el web. La falta de justificació de l'abonament d'aquest preu o de la presentació dins del termini i en la forma escaient en el web de la sol·licitud d'inscripció determinarà l'exclusió de la persona aspirant.  
4.3. Exempcions al pagament d'inscripció. Estaran exempts del pagament:  
a) Les persones que figuren com a demandants d'ocupació durant el termini, almenys, de sis mesos anteriors a la data de convocatòria de les proves selectives. Seran requisits per al gaudi de l'exempció que, en el termini de què es tracte, no hagen rebutjat una oferta d'ocupació adequada, no s'hagen negat a participar, excepte causa justificada, en accions de promoció, formació o reconversió professional i que, així mateix, manquen de rendes superiors, en còmput mensual, al salari mínim interprofessional. Per acollir-se a l'exempció, els/les interessats/ades hauran d'acreditar la condició de demandant d'ocupació, així com acreditar no haver rebutjat una oferta d'ocupació adequada, no haver-se negat a participar en accions de promoció, formació o reconversió professional, tot això mitjançant un certificat emés per l'Institut Nacional d'Ocupació o, en el seu cas, el servei regional d'ocupació que corresponga, i acompanyar a aquest certificat l'informe actualitzat de la vida laboral emés per la Tresoreria General de Seguretat Social. Quant a l'acreditació de les rendes, es realitzarà amb una declaració jurada o promesa escrita del sol·licitant.  
b) Aquelles persones que siguen membres d'una família nombrosa de caràcter especial o d'una família monoparental de categoria especial, en els termes de l'article 12.1c de la Llei 40/2003, de 18 de novembre, de Protecció a les Famílies Nombroses. La condició de família nombrosa de categoria especial s'acreditarà mitjançant el corresponent títol actualitzat. Cal adjuntar a la sol·licitud una còpia compulsada o acarada del carnet de família nombrosa de caràcter especial en vigor. Tindran dret a una reducció del 50 % de l'import total les persones que acrediten ser membres de família nombrosa de categoria general. L'acreditació d'aquesta condició es farà adjuntant a la sol·licitud una còpia compulsada o acarada del carnet de família nombrosa general en vigor.  
  
c) Les persones que siguen víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana.  
d) Les persones amb diversitat funcional igual o superior al 33 %. Aquesta condició s'acreditarà mitjançant un certificat actualitzat acreditatiu de la discapacitat expedit per l'òrgan competent per a expedir aquests certificats. S'acompanyarà a la sol·licitud còpia compulsada o acarada del certificat.  
e) Les persones en situació d'exclusió social quan aquesta s'acredite per l'òrgan competent en matèria de benestar social de l'ajuntament de residència.  
f) El personal amb condició d'indefinit de la SGISE.  
Les persones aspirants en les quals concórreguen una o diverses d'aquestes circumstàncies ho faran constar en la sol·licitud d'inscripció telemàtica marcant la casella destinada a aquest efecte. Així mateix, hauran d'aportar, en l'apartat corresponent del web en el moment de la inscripció, la documentació acreditativa de tal condició dins del termini previst per a la realització de la inscripció.  
4.4. La devolució d'aquest pagament no procedirà en els supòsits d'exclusió de les proves selectives per causa imputable a la persona interessada.  
4.5. La falta de la justificació de l'abonament del pagament de participació en el moment de la inscripció determinarà l'exclusió de la persona aspirant.  
4.6. Les persones que superen finalment el procés selectiu i hagen sol·licitat una de les exempcions establides en el present apartat hauran de presentar fotocòpia compulsada dels documents acreditatius de tal exempció, prèvia a la seua possible contractació temporal. En cas contrari, no podran formalitzar el contracte, sense perjudici de la responsabilitat en què poguera haver incorregut per falsedat en la seua sol·licitud de participació.  
  
5. Admissió  
5.1. Transcorregut el termini de presentació de sol·licituds, es publicarà en el web de la SGISE el llistat provisional de persones admeses i excloses, així com la indicació del motiu d'exclusió, si escau, i es concedirà un termini de 5 dies hàbils, a partir de l'endemà de la seua publicació en la pàgina web de la SGISE, per a esmenar o al·legar el que estimen pertinent. L'esmena es realitzarà a través dels webs referenciats en els apartats habilitats a aquest efecte.  
5.2. Resoltes les possibles reclamacions, es publicarà en el web el llistat definitiu de persones admeses i excloses, que portarà implícita l'estimació o desestimació de les sol·licituds d'esmena. Aquesta publicació servirà de notificació a l'efecte d'impugnacions i recursos.  
  
  
6. Procediment de selecció  
6.1. El procediment de selecció serà el de baremació de mèrits, de conformitat amb el que s'estableix en l'annex II.  
6.2. Per a la baremació es tindrà en compte el formulari d'autobaremació presentat en la inscripció. No es tindran en compte els mèrits que no hagen sigut autobaremats per les persones interessades. En aquesta fase no s'admetrà la incorporació de nous mèrits als ja presentats, únicament correccions sobre aquests últims. El resultat de la fase de concurs serà publicat en el web de la SGISE de la mateixa manera i amb els mateixos terminis als efectes de reclamació, que el que s'estableix en el punt 5.1.  
6.3. Realitzada la baremació de mèrits determinada en el punt anterior si fora necessari, la puntuació obtinguda, d'igual forma que el que s'estableix en el punt 5.1, es farà pública en el web de la SGISE.  
  
7. Comissió de seguiment  
7.1. De conformitat amb el III Acord de la Comissió de Diàleg Social, es constituirà en cada entitat una comissió de seguiment de les borses d'ocupació temporal encarregada del seguiment, constitució i funcionament d'aquestes borses mitjançant una composició paritària amb representants de l'entitat i representants legals de les treballadores i els treballadors de la respectiva entitat.  
7.2. Les funcions de la Comissió de Seguiment seran comprovar i avaluar els mèrits del personal aspirant en els processos de constitució de les borses, així com sol·licitar, en cas que així es justifique com a necessari, el certificat de capacitats a l'efecte de la demanda d'ocupació. Tot això sense perjudici de totes aquelles altres funcions que s'estimen necessàries per acord dels membres de la referida comissió.  
7.3. La comissió de seguiment adoptarà les seues decisions de forma col·legiada mitjançant votacions, les quals quedaran recollides en la corresponent acta. En cas d'empat, decidirà qui ostente la presidència que assumirà la Gerència. Estarà composta per 5 persones designades per la Gerència de la SGISE i 5 persones per part de la representació legal dels treballadors, respectant la proporcionalitat representativa de les eleccions sindicals vigents.  
7.4. La seua composició serà publicada en la pàgina web de l'entitat https://bolsa.sgise.es amb caràcter previ a la realització de la baremació de mèrits.  
  
8. Constitució i funcionament de la borsa de treball temporal  
El present apartat regularà la forma de funcionament de la borsa urgent. L'esmentat reglament regula tots els assumptes relacionats per als presents llocs amb la contractació de caràcter temporal.  
Les necessitats de personal temporal de la SGISE responen a molt diverses causes, la nota comuna en tots els casos és que a l'hora de donar solució a aquestes necessitats han de conjugar-se el respecte als principis d'igualtat, mèrit, capacitat i publicitat, de general aplicació en els processos selectius en les entitats del sector públic, amb el d'agilitat, atesa l'habitual peremptorietat de la iniciació de la prestació de serveis que sol caracteritzar la contractació temporal.  
D'acord amb els anteriors principis, per la present es disposa que la contractació de personal temporal que s'incloga en la borsa del present lloc per a la SGISE amb la vigència citada es regisca per les següents normes:  
1. Objecte del present Acord de Funcionament. El present acord té per objecte la regulació del procediment de cobertura de les necessitats de personal no permanent que presta serveis en les diferents categories en la SGISE.  
2. Llocs a cobrir amb personal de la present borsa. Podran ser coberts temporalment mitjançant la contractació de personal procedent de la borsa regulada en el present acord dels llocs de treball en els quals procedisca la substitució o incorporació de personal en els següents suposats:  
- Baixes d'incapacitat temporal  
- Permisos de maternitat/paternitat  
- Baixes per risc durant l'embaràs  
- Permisos i llicències  
- Excedències  
- Reduccions de jornada  
- Relleu per jubilacions parcials  
- Acumulació de tasques  
- Vacants  
- Vacances  
3. Confecció de la llista. A fi de possibilitar la contractació del lloc i la formalització dels oportuns contractes de caràcter temporal, com a resultat del concurs de mèrits s'obtindran dos llistats, un amb aquelles persones que mantenen relació laboral amb la SGISE i un altre amb aquells aspirants que no mantinguen aquesta relació. Aquests llistats estaran conformats pels/per les aspirants que hagen obtingut la condició d'aptes en el procés i ordenats per la puntuació obtinguda en la suma de la baremació de mèrits, tal com es recull en les bases de la convocatòria aprovades, sense perjudici del que es recull en el punt 1.7. En cas d'empat entre dos o més candidats/as en la puntuació obtinguda després de la baremació de mèrits, aquest es dirimirà per la major puntuació obtinguda en els diferents apartats del barem del concurs, pel mateix ordre en el qual figuren relacionats. En cas de persistir l'empat, s'atendrà, en segon lloc, en favor a la persona amb diversitat funcional i si l'empat es produeix entre aquestes persones es triarà a qui tinga acreditat un major percentatge de discapacitat. En el cas de persistir l'empat, es dirimirà, en tercer lloc, si l'empat fora entre persones de diferent sexe, en favor al sexe que estiga infrarepresentat dins del col·lectiu.  
Aquelles persones que estiguen incloses en la borsa d'ocupació, però no hagen realitzat el curs d'especialització, hauran de realitzar-lo en incorporar-se a la SGISE (en cas que aquest curs estiga contemplat).  
Els/les integrants de la llista de la borsa d'ocupació que hagueren sigut contractats/ades temporalment per la SGISE tornaran a ocupar la posició que els corresponguera en la borsa una vegada finalitzada la seua contractació.  
4. Vigència de les llistes i borses. La borsa constituïda segons les normes establides en el present document tindrà vigència fins que es constituïsca una nova borsa resultant d'una oferta pública d'ocupació.  
5. Torn d'accés a les borses:  
Tot el personal que forme part de la borsa d'ocupació no podrà incorporar-se al servei fins que haja superat amb aprofitament els cursos obligatoris determinats a aquest efecte.  
- Torn de promoció interna temporal.  
Cada vacant es cobrirà en primer lloc mitjançant el torn de promoció interna temporal. En aquest torn podrà inscriure's el personal fix indicat en el punt 1.8. que forme part de les borses amb un contracte en actiu, sempre que inste la seua sol·licitud en diferent categoria professional a aquella que ostente la seua condició d'indefinit.  
- Torn ordinari.  
Les vacants que queden desertes després de la promoció interna temporal passaran a ocupar-se pel torn ordinari. En aquest torn podrà inscriure's el personal que forme part de la borsa d'ocupació i no ostente la condició de personal fix en la SGISE.  
La prelació de les borses previstes en el punt anterior s'ordenarà de major a menor puntuació dels candidats. La puntuació de cada candidat serà igual a la suma de les puntuacions obtingudes en cadascuna de les proves superades en la fase oposició més la puntuació del concurs de mèrits.   
La contractació de personal interí o temporal tindrà sempre caràcter provisional i el seu cessament es produirà quan concórreguen les causes legals o reglamentàries previstes en la normativa vigent i en el mateix contracte signat.  
6. Procediment de difusió i crida. Amb caràcter general, el primer dimecres de cada mes, es publicaran a través de la url https://bu.sgise.es/, les vacants provisionals en la seua ubicació concreta. A partir de les 09.00 hores, els aspirants que formen part de la borsa tindran un usuari i una clau per a accedir i sol·licitar les vacants publicades, i tindran de termini per apuntar-se fins a les 23.59 hores d'aquest mateix dia.  
  
L'assignació de vacants es realitzarà en funció de les necessitats del servei.  
No podrà sol·licitar vacants qui estiga cobrint alguna vacant provisional fins que finalitze la cobertura que estiga realitzant.  
En el cas que s'oferisquen diverses vacants provisionals, l'aspirant haurà d'indicar el seu ordre de prioritat.  
La confirmació al/a la treballador/a es realitzarà per telèfon, i s'utilitzarà per a això el/els número/s facilitat/s en la fitxa d'inscripció, i és responsabilitat de l'interessat l'actualització d'aquesta dada. En cas de no ser localitzat per aquesta via, se'ls remetrà un correu electrònic per a la seua informació i coneixement. Se'ls sol·licitarà que aporten la documentació necessària i se'ls donarà cita per a reconeixement mèdic.  
Si un/a treballador/a, amb contracte fix discontinu, pertanyent a una unitat de reforç, opta a la cobertura d'un lloc de treball de caràcter provisional, implica que, arribat el moment de l'inici del període de contractació de la unitat de reforç a la qual pertany el/la treballador/a, haurà de decidir-se per mantindre el seu lloc de treball en la unitat de reforç o continuar amb la cobertura d'una vacant de caràcter provisional.  
  
A fi d'anticipar la decisió del/de la treballador/a en aquestes circumstàncies, amb vista a una millor gestió del servei, se li plantejarà al/a la treballador/a la qüestió abans de procedir a la cobertura, i haurà de decidir si renuncia en aquesta campanya a cobrir el seu lloc en propietat, emplenant l'escrit que s'adjunta al final del present document en l'annex III.  
Excepcionalment, i si és necessària una cobertura massiva de llocs, es notificarà via e-mail, als integrants de la borsa, la data, hora i lloc de la convocatòria per realitzar el procés.  
Les ofertes d'ocupació temporal seran comunicades, en la mesura que siga possible, amb una antelació mínima de 7 dies abans de la data d'inici de presentació de serveis. En la crida se seguirà rigorosament l'ordre de prelació de la borsa.  
Els candidats podran triar dins de cada categoria, la o les províncies a les quals volen optar.  
Una vegada assignada l'oferta, se li comunicarà a la persona seleccionada pels mitjans indicats en la seua sol·licitud. Haurà de manifestar l'acceptació o rebuig de la proposta abans de les 10.00 hores del dia hàbil següent a aquell en el qual es va produir la comunicació i en el cas de ser acceptada, haurà de personar-se davant l'òrgan de contractació dins del termini establit.  
En cas que no conteste a la comunicació pels mitjans disposats per l'interessat, es classificarà com a personal «no localitzable». Mensualment, la SGISE publicarà en la seua pàgina web un llistat amb persones en aquesta situació, que servirà com a notificació fefaent. Si l'interessat no respon en 10 dies després de la publicació, passarà a desactivar-se d'ofici de la borsa d'ocupació.  
7. Situacions en les borses d'ocupació: Les persones integrants de les borses que es constituïsquen estaran en qualsevol de les següents situacions:  
a) Actiu: Persones que, per acceptació d'una oferta, es troben vinculades contractualment a qualsevol ocupació temporal gestionada per la SGISE.  
b) Disponible: Situació de la persona candidata que es troba en la borsa a l'espera de rebre una oferta d'ocupació temporal. Aquesta és la situació que es cursarà d'ofici per a totes les persones que formen part de les borses d'ocupació temporal, en el moment de la seua constitució. També serà la situació que es cursarà per defecte en les persones que finalitzen un contracte, sempre que no concórrega cap causa de penalització o exclusió.   
El personal integrant d'una borsa, una vegada cesse en el lloc de treball que ocupa, passarà a situació «disponible», mantenint la seua posició d'acord amb la seua puntuació en la corresponent borsa, amb les excepcions respecte a l'ordre de prelació previstes.  
c) Disponible per a vacant: Aquell personal en situació d'actiu/va que estiga ocupant una plaça no vacant, i estiga disponible per a rebre ofertes de places vacants o excedències. Aquesta situació es cursarà per defecte, i és el treballador qui ha de formalitzar la seua desactivació via telemàtica, per a deixar de rebre ofertes. El personal que estiga ocupant una plaça vacant o en excedència, mentre dure el seu contracte no podrà passar a situació «disponible per a vacant» fins que haja passat un any. La renúncia a una plaça no vacant per l'acceptació de l'oferta d'una plaça vacant o excedència no comporta cap penalització.  
  
d) Desactivat: Les persones incloses en la borsa d'ocupació que no desitgen rebre ofertes en un període de temps, podran sol·licitar la desactivació per a no ser penalitzades. La sol·licitud de desactivació podrà ser per a una o diverses categories.  
La sol·licitud de desactivació i activació es realitzarà preferentment mitjançant procediment telemàtic a través de la pàgina web de la SGISE. Aquestes sol·licituds es faran efectives l'endemà de la seua presentació o en la data que trie la persona interessada.  
La duració mínima de permanència en la situació de «desactivat» serà de 30 dies.  
Perquè una persona que es troba desactivada puga passar a estar disponible, haurà de fer-se mitjançant comunicació telemàtica a l'empresa i serà efectiu al cap de 10 dies. La duració mínima de permanència en la situació de «disponible» serà de 30 dies.  
e) Disponible amb penalització: Suposarà per a la persona penalitzada que no se li puga oferir un nomenament en aquesta borsa.  
7.1. A continuació, s'especifiquen aquelles situacions específiques que suposen una penalització per al personal integrant de la present borsa:  
a) Per renúncia al nomenament acceptat abans de prendre possessió en el lloc.  
b) Per rebuig de l'oferta d'un lloc de la borsa sense causa justificada.  
c) Per la falta d'acreditació de la renúncia justificada dins del termini de l'oferta.  
d) L'incompliment del termini per a acreditar la desaparició de la causa justificada quan siga procedent l'activació a instàncies de la persona interessada.  
e) Quan, després d'haver-se intentat la seua localització de manera fefaent que permeta comprovar que aquests intents s'han efectuat dins del termini i en la forma escaient, aquesta no fora possible o no responga a l'oferta en el termini sense causa justificada.   
f) Quan renuncie a un contracte després de la presa de possessió.  
g) La falta de presentació de la documentació requerida per al nomenament i presa de possessió en el termini de l'oferta.  
h) Per sanció disciplinària de suspensió de funcions superior a sis mesos.  
La presentació de la sol·licitud d'activació en la borsa transcorreguts més dels 10 dies de termini de presentació o del cessament.  
7.2. En situacions excepcionals en les quals s'esgote íntegrament la borsa, es podrà incorporar a aquestes persones penalitzades, durant un període de temps que serà de tres mesos la primera vegada que es produïsca la situació, sis mesos la segona i un any a partir de la tercera vegada. Quan es produïsca una d'aquestes situacions i a partir de la seua publicació mensual en el web de l'entitat, la persona interessada disposarà de deu dies hàbils per a presentar al·legacions en defensa dels seus interessos.  
En cas que la borsa quedara deserta, la persona penalitzada podrà ser activada abans que es complisca el temps desuspensió estipulat.  
  
7.3. Es considera que són causes que justifiquen la renúncia al lloc de treball que s'ofereix a una persona integrant d'una borsa, sense que procedisca la penalització prevista en el punt anterior, les següents situacions:  
a) Incapacitat temporal derivada de malaltia comuna, accident no laboral, accident de treball, malaltia professional i risc en l'embaràs durant el temps que aquesta dure.  
b) Maternitat, durant la gestació i la setzena setmana posterior al part, o dihuitena si el part és múltiple. Per al cas de  
defunció de la mare, el pare podrà renunciar amb els mateixos drets que ella.  
c) Per adopció o acolliment si la renúncia es produeix dins de les setze setmanes posteriors a la resolució judicial o administrativa. En cas que l'adopció o acolliment siga múltiple, el termini per a la renúncia serà de díhuit setmanes.  
d) Per defunció d'un familiar de primer o segon grau de consanguinitat o afinitat, amb el límit temporal de fins a 5 dies hàbils i per hospitalització, accident o malaltia greu de familiar amb els mateixos graus de parentiu, amb el límit del dia hàbil següent a la finalització de la situació.  
e) Estar exercint càrrec públic o estar declarat en serveis especials.  
  
f) En famílies monoparentals, quan l'oferta de treball comporte la realització d'horari nocturn.  
g) Quan s'haja comunicat amb una antelació inferior a 10 dies de l'inici del contracte.  
h) Per matrimoni o inscripció com a parella de fet en el Registre Civil, si la renúncia es produeix dins dels 15 dies naturals següents o anteriors a la celebració o inscripció en el citat Registre.  
  
i) Per privació de llibertat fins que no recaiga sentència ferma condemnatòria.  
j) Per estar laboralment en actiu, siga en l'àmbit públic o privat.  
  
k) Quan el lloc es trobe a més de 50 km de distància del municipi en el qual resideix la persona renunciant, excepte quan l'aspirant residisca fora de la Comunitat Valenciana o quan, residint en aquesta, estiguera inscrit en la borsa per a tot el territori de la Comunitat Valenciana i el lloc que se li oferisca radique en província diferent de la del municipi on tinga la residència.  
l) Quan el lloc oferit tinga una jornada igual o inferior al 50 % respecte de l'ordinària.  
En els supòsits de conciliació de la vida familiar i laboral, en els termes establits en l'article 130 de la Llei 10/2010, de 9 de juliol, d'ordenació i gestió de la funció pública valenciana.  
n) Ostentar la condició de víctima de violència de gènere o víctima de terrorisme o el personal amb un grau de discapacitat reconeguda incompatible amb el lloc oferit.  
o) En el cas de personal fix, quan al lloc oferit per «mobilitat funcional» li corresponguen unes retribucions inferiors a les de l'exercit, sempre que l'interessat renuncie per escrit a ser cridat en endavant per a llocs amb aquestes retribucions.  
P) Altres motius degudament justificats que impossibiliten l'acceptació de l'oferta de treball.  
Qui al·legue els motius de renúncia justificada exposats en els punts anteriors, presentarà la documentació justificativa corresponent en el termini de dos dies hàbils.  
Així mateix, haurà d'acreditar l'extinció del motiu de renúncia en un termini màxim de 10 dies hàbils comptats des de l'extinció.  
Comunicada la fi de la causa justificada, passarà a la situació de disponible al mes següent de la comunicació.  
8. Vacants: Les vacants s'oferiran en cada província i seran identificades per la seua categoria professional, tipologia (excedència, baixa, vacant, etc.) i tipus de jornada (jornada completa o parcial).  
  
9. Contractes inferiors a un any: En cas de finalitzar la vigència del contracte sense completar el període d'un any de serveis, el personal podrà obtindre'n un altre o altres successius fins a completar aquest període. Finalitzada la vigència del contracte i una vegada assolit o superat aquest període d'un any, no es podrà obtindre un nou contracte fins que no s'haja esgotat la llista i, en el seu cas, li corresponguera novament per torn.  
Tot això amb les limitacions temporals establides en l'Estatut dels Treballadors o legislació de desenvolupament en el marc de la relació laboral que uneix a cada persona treballadora amb la seua entitat.  
10. Causes d'exclusió de la borsa d'ocupació temporal. L'exclusió estarà limitada a l'àmbit de la borsa i la categoria on es done el supòsit, excepte en cas d'acomiadament disciplinari per falta molt greu si així ho estableix la mateixa sanció. A continuació, es detallen les situacions específiques que suposen l'exclusió de la present borsa:  
a) Haver sigut sancionat, en virtut d'expedient disciplinari, per falta molt greu.  
b) No tindre o no complir, en qualsevol moment, algun dels requisits generals o específics exigits per a la borsa.  
c) No haver superat el període de prova: El personal estarà subjecte al període de prova establit en el vigent conveni col·lectiu d'aplicació. La falta de superació d'aquest període suposarà l'exclusió de la borsa.  
  
d) Per falsedat o falta inicial o sobrevinguda d'algun dels requisits exigits o de les circumstàncies al·legades per a la seua inclusió en la borsa.  
e) Per jubilació, sempre que no prolongue la seua permanència en el servei actiu en els termes previstos en la normativa vigent.  
f) Per renúncia per tercera vegada injustificadament a la vacant oferida.  
La persona exclosa podrà presentar al·legacions en un termini màxim de 10 dies i tindrà dret a una resposta motivada per escrit.  
  
9. Tractament automatitzat de dades personals.  
Amb la finalitat que la gestió i consulta de les llistes i borses de treball es puguen realitzar a través de procediments automatitzats, els interessats que s'incorporen a les borses d'adscripció de personal temporal autoritzen aquest tractament automatitzat de les seues dades personals, excepte indicació expressa en contra, i en aquest cas seran exclosos del funcionament ordinari de la corresponent llista o borsa fins a l'esmena d'aquesta omissió.  
  
10. Protecció de dades de l'aspirant  
En l'annex IV s'especifiquen els termes de la protecció de dades que regulen el present procés selectiu  
  
11. Publicitat  
Mensualment, i amb indicació del número d'ordre en la llista del treballador, i de la classe de nomenament subscrit, serà entregada als sindicats representats en les comissions de seguiment en suport informàtic.  
  
12. Normes finals  
12.1. El règim de funcionament de les borses serà el que legalment estableix el III Acord de la Comissió de Diàleg Social del SPI. Per a poder formar part de la borsa, el personal temporal o en mobilitat funcional temporal que a la data de finalització del termini de presentació de sol·licituds estiga ocupant un lloc vacant, haurà de sol·licitar la seua inscripció en la borsa corresponent, si bé serà baremat per la comissió de seguiment en el moment que cesse en el citat lloc, en el termini màxim d'un mes, i en tant això es produeix constarà com laboralment actiu.  
  
12.2. Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat del contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Les citacions en els recursos contenciosos administratius que se substancien contra aquesta resolució es realitzaran per mitjà de la inserció del corresponent edicte en el Diari Oficial de la Generalitat Valenciana.  
  
  
  
València, 5 de juliol de 2022.- La gerent de la Societat Valenciana de Gestió Integral dels Serveis d'Emergències: María Vicenta Duart Arce.  
  
  
ANNEX III  
Renúncia al lloc en propietat  
  
En/Na????????????????????????..-???.(especifiqueu nom i cognoms) amb DNI/passaport/NIE/document d'identitat ???????????.-, en nom propi, declare sota la meua responsabilitat:  
  
  
Primer. Que ostente la posició de ?????????????. en la Societat Valenciana de Gestió Integral dels Serveis d'Emergències (SGISE) des del dia???del mes????????..de l'any?????.  
  
Segon. Que, sota el present escrit, renuncie a la posició especificada en el punt primer.   
  
València, - de ?. de 2022  
  
Signat:\_\_\_\_\_\_\_\_\_\_\_\_\_\_\_\_\_\_\_\_\_  
  
  
  
ANNEX IV  
Protecció de dades  
  
De conformitat amb el que es disposa en l'article 13 del Reglament (UE) 2016/679 del Parlament Europeu i del Consell de 27 d'abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades en relació amb l'article 11 de la Llei orgànica 3/2018, de 5 de desembre, de protecció de dades personals i garantia dels drets digitals, les dades personals facilitades seran tractades per la Societat Valenciana de Gestió Integral de Serveis d'Emergència, SA (SGISE) en qualitat de responsable de les esmentades dades amb la finalitat de fer-li partícip del present procés de selecció de personal, tramitar la seua sol·licitud, comprovar la concurrència dels requisits, procedir a la seua valoració o baremació i verificar possibles incompatibilitats establides en les bases d'aplicació i altres normes reguladores del procediment de concessió, i si escau, comunicar i publicar els resultats en la pàgina web. Entre altres finalitats, les seues dades seran utilitzades per a l'enviament de comunicacions i altres actuacions relacionades amb el procés de concessió i atendre possibles reclamacions o impugnacions dels resultats publicats. Igualment, les seues dades seran incloses en la Borsa d'Ocupació Pública.  
  
La base jurídica de legitimació per al tractament de les dades personals radica en l'exercici dels poders públics o competències conferits o, en el seu cas, la necessitat de compliment d'una missió realitzada en interés públic.  
Les dades seran conservades durant el temps necessari per a complir amb la finalitat per a la qual es van recaptar i per a determinar les possibles responsabilitats que es pogueren derivar d'aquesta finalitat o, si escau, amb finalitats d'arxiu d'interés públic, fins d'investigació científica i històrica o fins estadístics. Serà aplicable el que es disposa en la normativa d'arxius i de documentació.  
Les dades facilitades no se cediran a terceres persones, llevat que siguen comunicades a les entitats públiques o privades a les quals siga necessari o obligatori cedir-les per a poder gestionar la seua sol·licitud, així com en els supòsits previstos segons llei, com ara:  
- Forces i Cossos de Seguretat de l'Estat.  
- Ministeri Fiscal, jutges i tribunals.  
- Ministeri competent en matèria laboral i econòmica social.  
- Altres administracions o òrgans amb competència en la matèria i amb accés a la Borsa d'Ocupació.  
En tot cas, els interessats podran exercir els seus drets d'accés, rectificació, supressió i altres reconeguts en la llei, remetent la seua sol·licitud per escrit a l'adreça de correu electrònic: ovrpuwhhuiuhmlea@zkn.et.  
  
Sense perjudici de l'anterior, pot acreditar la seua identitat a través d'algun dels següents mètodes:  
(1). Aportar còpia d'un document acreditatiu de la seua identitat (DNI, NIE, passaport).  
(2). Signar electrònicament el document amb un certificat digital vàlid.  
En cas que senta vulnerats els seus drets pel que concerneix l'ús de les seues dades personals, pot presentar una reclamació davant l'autoritat de control en matèria de protecció de dades competent (Agència Espanyola de Protecció de Dades), a través del seu lloc web: www.agpd.es.  
Pot sol·licitar més informació sobre el tractament de les seues dades personals al correu electrònic: hbhxk@uflki.kc.